open-index/open-wikipedia-markdown huggingface dataset:
Haswell (seni bina mikro)

**Haswell** ialah nama kod bagi seni bina mikro pemproses yang dibangunkan oleh Intel sebagai pengganti kepada seni bina mikro Ivy Bridge. Intel telah mengumumkan secara rasmi CPU-CPU yang berasaskan seni bina mikro ini pada 4 Jun 2013 di Computex Taipei 2013, sementara cip Haswell yang berfungsi telah dipertunjukkan pada Intel Developer Forum tahun 2011. Bersama-sama Haswell yang menggunakan proses 22 nm, Intel turut memperkenalkan pemproses-pemproses berkuasa rendah untuk ultrabook boleh tukar atau "hibrid", ditandakan dengan akhiran "Y".

CPU-CPU Haswell digunakan bersama-sama dengan chipset Intel 8 Series dan chipset Intel 9 Series.

## Reka bentuk
Seni bina Haswell direka khas untuk mempertingkatkan faedah penjimatan tenaga dan faedah prestasi daripada peralihan transistor FinFET (tak bersatah, "3D") kepada nod proses 22&nbsp;nm yang lebih bagus.

Haswell telah dilancarkan dalam tiga bentuk utama:
# Versi atas meja (soket LGA 1150 dan soket LGA 2011-v3 baru): *Haswell-DT*
# Versi mudah alih (soket PGA): *Haswell-MB*
# Versi BGA:
#* TDP kelas 47&nbsp;W dan 57&nbsp;W: *Haswell-H* (Untuk sistem-sistem "Sekaligus", papan-papan induk faktor bentuk Mini-ITX, dan lain-lain format.)
#* TDP kelas 13.5&nbsp;W dan 15&nbsp;W (MCP): *Haswell-ULT* (Untuk pelantar UltraBook Intel.)
#* TDP kelas 10&nbsp;W (SoC): *Haswell-ULX* (Untuk tablet dan pelaksanaan kelas UltraBook tertentu.)

## Rujukan

## Pautan luar
* 
* 
* 
* 
* 
*
Claudio Bravo

**Claudio Andrés Bravo Muñoz** (lahir 13 April 1983) merupakan pemain bola sepak Chile yang kini bermain untuk Manchester City dan pasukan kebangsaan Chile. Beliau bermain di posisi penjaga gol.

## Kerjaya kelab

### Colo-Colo
Bravo membuat debut profesional untuk Colo-Colo pada 2002. Di situ, beliau diberi nama samaran *Cóndor Chico*, dinamakan selepas bekas penjaga gol, Roberto Rojas. Selepas penjaga gol Eduardo Lobos tercedera, pengurus Jaime Pizarro memberikan Bravo sebagai peluang pertama. Bravo kemudian mengalami kecederaan dan Lobos menggantikan tempatnya.

Bravo pulih dari kecederaan pada pertengahan 2003 dan Lobos masih menjadi penjaga gol pertama. Pada 2006, beliau menjuarai gelaran pertama selepas berjaya menyelamat tendangan penalti pada perlawanan akhir menentang C.F. Universidad de Chile.

### Real Sociedad
Pada musim 2006-07, Bravo menandatangani kontrak lima tahun bersama Real Sociedad dengan bayaran yang dilaporkan €1.2 juta. Beliau kebanyakannya duduk di bangku simpanan dan membuat debut liga pada 22 Oktober 2006, seri 0-0 menentang Mallorca.

Pada 14 Februari 2010, Bravo menjaringkan gol pertama dalam kerjayanya apabila menjaringkan dari sepakan percuma ketika menentang Gimnàstic de Tarragona. Walau bagaimanapun, beliau mengalami kecederaan lutut ketika Real tewas 2-0 kepada Córdoba CF dan beliau terpaksa rehat sepanjang musim.

### Barcelona
Bravo berpindah ke FC Barcelona pada 18 Jun 2014 dan menandatangani kontrak empat tahun dengan bayaran €12 juta pada 1 Julai 2014 berikutan aksi beliau di Piala Dunia 2014. Beliau menjadi pemain kedua Chile selepas Alexis Sánchez yang pernah bermain di kelab Catalan itu. Selepas sertai Barcelona, beliau mencipta rekod selama 754 minit tanpa bolos.

## Kerjaya antarabangsa

Bravo membuat debut untuk pasukan kebangsaan Chile pada 11 Julai 2004 menentang Paraguay pada saingan Copa América 2004. Bravo dipanggil untuk mewakili Chile di Copa América 2007 di Venezuela. Beliau bermain keempat-empat perlawanan. Bravo menjadi kapten pasukan kebangsaan selepas Marcelo Salas mengumumkan persaraan daripada bola sepak antarabangsa.

Pada Piala Dunia 2014 di Afrika Selatan, Bravo bermain kesemua perlawanan untuk Chile dan dibolos lima gol. Beliau dipilih sebagai penjaga gol pertama di bawah jurulatih baru, Jorge Sampaoli untuk senarai akhir 23 pemain ke Piala Dunia 2014.

### Statsitik

## Statistik

### Kelab

## Penghargaan

### Kelab
;Colo-Colo
* Torneo Apertura (1): 2006

;Real Sociedad
* Segunda División (1): 2009–10

## Catatan

## Pautan luar
* FC Barcelona profile
* BDFutbol profile
* 
* 
* 2010 FIFA World Cup profile
Seni bina mikro

Dalam kejuruteraan elektrik dan kejuruteraan komputer, **seni bina mikro** (bahasa Inggerisnya *microarchitecture*, kadang kala disingkatkan kepada **µarch** atau **uarch**) atau **pengaturan komputer**, ialah cara seni bina set arahan (ISA) tertentu dilaksanakan pada sesebuah pemproses. Sesebuah ISA boleh dilaksanakan dengan seni-seni bina mikro berlainan dan mungkin berbeza dari segi pelaksanaan mengikut matlamat masing-masing atau mengikut peredaran teknologi.

Seni bina komputer adalah gabungan antara seni bina mikro dan reka bentuk set arahan.

## Rujukan
Seventh Son

***Seventh Son***(Bahasa Melayu:Anak Lelaki Ketujuh) merupakan filem fantasi Bahasa Inggeris arahan Sergei Bodrov yang berdasarkan novel The Spook's Apprentice. Filem ini dibintangi oleh Ben Barnes,Alicia Vikander dan Julianne Moore.Filem ini ditayangkan di Malaysia pada  31 Disember 2014 manakala Februari 6, 2015 di pawagam seluruh Dunia.
## Plot
Pada zaman dahulu, sebuah kuasa durjana hampir dilepaskan yang mana perang antara kuasa luar biasa dan manusia akan berulang semula. John Gregory (Jeff Bridges) ialah seorang Spook, seorang yang bertarung dengan Kegelapan. Dia telah berjaya memenjarakan ahli sihir hebat dan kejam, Mother Malkin (Julianne Moore), berabad-abad dahulu. Malangnya, Mother Malkin telah melepaskan diri. Sebagai cara membalas dendam, Mother Malkin menyeru semua pengikutnya yang pelbagai jenis untuk menakluk dunia. Namun, hanya satu sahaja halangan yang perlu diatasi iaitu John Gregory. Dalam sebuah pertemuan berbahaya, Gregory berdepan dengan kejahatan yang sentiasa digeruni. Kini, dia hanya mempunyai masa sehingga bulan purnama untuk melatih seorang anak murid, Tom Ward (Ben Barnes) walaupun pada kebiasaannya, latihan yang diberi kepada anak murid baru mengambil masa bertahun-tahun. Nasib manusia bergantung kepada anak lelaki ketujuh kepada anak lelaki ketujuh. 
## Watak dan Pelakon
*Ben Barnes sebagai Tom Ward
*Jeff Bridges sebagai John Gregory, the Spook
*Julianne Moore sebagai Mother Malkin
*Alicia Vikander sebagai Alice Deane
*Kit Harington sebagai Billy Bradley
*Olivia Williams sebagai  Mam
*Antje Traue sebagai  Bony Lizzie
*Djimon Hounsou

## Penerbitan
Produksi bermula pada 19 Mac, 2012, di Vancouver, British Columbia. Pada bulan Februari 2013,Legendary Pictures
bersetuju untuk memberikan $ 5 juta kepada rumah kesan visual  Rhythm and Hues Studios  yang muflis baru-baru ini supaya mereka menyiapkan kerja mereka.
## Muzik
Pada asalnya diumukan bahawa A. R. Rahman dan Tuomas Kantelinen akan mengubah skor untuk filem ini. Walau bagaimanapun, pada bulan Julai 2013, Rahman meninggalkan projek kerana konflik. Selepas itu, pada bulan Disember, 2013, Kantelinen telah digantikan oleh Marco Beltrami.
## Rujukan
Eugenio Mena

**Eugenio Esteban Mena Reveco** (lahir 18 Julai 1988) merupakan pemain bola sepak Chile yang kini bermain untuk Santos FC dan pasukan kebangsaan Chile. Beliau bermain di posisi bek kiri.

## Kerjaya kelab
Mena membuat debut senior untuk Santiago Wanderers pada 2008 iaitu pada divisyen B. Beliau menjaringkan gol pertamanya pada 11 Oktober 2009 menentang San Marcos de Arica. Pada Julai 2010, Mena menandatangani kelab Club Universidad de Chile sebanyak $500,000. Pada musim pertamanya, beiau tidak banyak menyerlah dan walau bagaimanapun, selepas kedatangan jurulatih Jorge Sampaoli pada 2011, Mena menjadi pemain utama yang menjuarai Copa Sudamericana dan Primera División Chile.

Pada 3 Julai 2013, Mena menandatangani kontrak pinjaman satu tahun bersama Santos FC. 

## Kerjaya antarabangsa
Pada 7 September 2010, beliau membuat debut untuk pasukan kebangsaan Chile ketika tewas 2-1 kepada Ukraine. Pada 21 Mac 2012, beliau menjaringkan gol pertamanya untuk skuad *La Roja* ketika menang 3-1 pada perlawanan persahabatan menentang Peru.

Mena dipilih senarai 23 pemai oleh pengurus Jorge Sampaoli untuk Piala Dunia FIFA 2014 di Brazil. Beliau bermain kesemua perlawanan Chile pada kejohanan itu.

### Gol antarabangsa

## Pautan luar
*
*Goal.com profile
Sungai Petagas

Sungai Petagas merupakan sungai di Kampung Petagas Putatan. Sungai Petagas bersambung dengan Sungai Moyog dan Sungai Putatan di Penampang Sabah.
Miiko Albornoz

**Miiko Martín Albornoz Inola** (lahir 30 November 1990) merupakan pemain bola sepak Chile kelahiran Sweden yang kini bermain untuk Hannover 96. Beliau bermain di posisi sayap ataupun di pertahanan.

## Kehidupan awal
Albornoz dilahirkan di Stokholm, Sweden. Bapanya berbangsa Chile manakala ibunya merupakan orang Finland.

## Kerjaya kelab

### Brommapojkarna
Albornoz memulakan kerjayanya selama empat tahun di akademi IF Brommapojkarna sebelum memasuki pasukan senior pada 2007. Beliau mula bermain divisyen utama, Allsvenskan pada 2009.

### Malmö FF
Albornoz menandatangani kontrak empat tahun bersama juara Sweden, Malmö FF pada 14 Ogos 2011. Beliau menyarung jersi nombor 14 dan membuat debut ketika menang 2-1 ke atas GAIS Göteborg pada perlawanan liga pada 20 Ogos 2011. 

Pada musim 2012, Albornoz diletakkan di posisi pemain sayap kanan. Albornoz menjadi pemain terbaik perlawanan ketika menentang AIK pada 2 Julai. Pada 27 Ogos, Albornoz menjaringkan gol pertamanya untuk Malmo melalui sepakan voli ketika menentang GIF Sundsvall. Albornoz telah bermain 27 perlawanan dan menjaringkan tiga gol untuk Malmo pada 2012.

Albornoz menukar jersi 14 kepada nombor 3 untuk musim 2013. Pada 22 April 2013, beliau membuat penampilan pertama musim menentnag Östers IF. Albornoz bermain kesemua perlawanan Malmo pada kempen kelayakan Liga Europa UEFA 2013-14. Beliau dinobatkan sebagai pemain pertahanan terbaik sepanjang liga musim 2013.

Ketika musim 2014, Albornoz bermain sembilan dari 12 perlawanan sebelum aksi Piala Dunia FIFA 2014 dan beliau berpindah ke Hannover. Beliau bermain kesemua perlawanan pada kempen Piala Sweden 2013-14 sebelum pasukannya tersingkir pada separuh akhir.

### Hannover
Pada 20 Jun 2014, pemindahan Albornoz ke Hannover diumumkan. Pemindahan itu dilengkapkan pada 1 Julai 2014 ketika pemindahan dibukia. Albonoz di Brazil untuk mewakili pasukan kebangsaan Chile pada Piala Dunia 2014 dan pada yang sama, hari pemindahan.

## Kerjaya antarabangsa

### Sweden
Di antara tahun 2005 dan 2013, Albornoz bermain pada skuad remaja Sweden. Beliau bermain pada setiap kategori dari bawah-17 sehingga bawah-21 tetapi tidak memasuki pasukan senior. Pada Disember 2013, Erik Hamren memanggil Albornoz untuk sebahagian daripada skuad senior untuk perlawanan persahabatan di Timur Tengah. Beliau menolak panggilan itu.

### Chile
Pada Disember 2013, Albornoz mengatakan pada media bahawa beliau akan bermain untuk pasukan kebangsaan Chile pada perlawanan persahabatan menentang Jerman pada 5 Mac. Tetapi jurulatih Jorge Sampaoli memanggil Albornoz untuk perlawanan persahabatan menentang Costa Rica pada 22 Januari. Beliau menolak untuk memasuki skuad Sweden tetapi beliau memilih Chile kerana ada peluang untuk beraksi di Piala Dunia 2014. Albornoz membuat debut untuk Chile menentang Costa Rica dan menjaringkan gol pembukaan, Chile menang 4-0. Pada 13 Mei 2014, beliau dipanggil untuk senarai 30 pemain ke Piala Dunia.

### Statistik

### Gol antarabangsa

## Statistik kerjaya
### Kelab

## Penghargaan

### Kelab
;Malmö FF
*Allsvenskan: 2013
*Piala Super Sweden: 2013

## Pautan luar
* Malmö FF profile  
* SvFF profile 
*
Carlos Carmona

**Carlos Emilio Carmona Tello** (lahir 21 Februari 1987) merupakan pemain bola sepak Chile yang kini bermain untuk Atalanta. Beliau bermain di posisi pemain tengah.

## Kerjaya kelab
Carmona memulakan kerjaya bola sepaknya di Coquimbo Unido. Dua tahun kemudian, beliau berpindah ke [Club Deportivo O'Higgins|O'Higgins]] selama satu musim.

Pada 1 Jun 2008, Carmona dibeli oleh kelab Reggina. Beliau membuat debut pada 14 September ketika seri 1-1 menentang Torino. Carmona bermain 32 perlawanan ketika kempen liga musim 2008-09.

Pada musim panas 2010, Carmona berpindah ke Atalanta yang tersingkir ke Serie B pada musim 2009-10. Beliau bermain 32 perlawanan untuk Atalanta ketika naik ke Serie A semula.

## Kerjaya antarabangsa
Pada 6 Februari 2013, Carmona menjaringkan gol pertamanya untuk pasukan kebangsaan Chile ketika menentang Mesir, Chile menang 2-1.

### Gol antarabangsa

## Pautan luar
* 
* 
* Soccerway profile
Mauricio Isla

**Mauricio Aníbal Isla** (lahir 12 Jun 1988) merupakan pemain bola sepak Chile yang kini bermain untuk kelab Cagliari dan pasukan kebangsaan Chile. Beliau bermain di posisi sayap.

## Kerjaya kelab

### Kerjaya awal
Isla bermain untuk akademi Universidad Católica pada 1999 di posisi penyerang. Walau bagaimanapun, disebabkan ketinggiannya beliau diubah posisi ke pertahanan. 

### Udinese
Isla bermain dengan baik pada aksi Piala Dunia B-20 FIFA 2007 di Kanada dan ditandatangani oleh Udinese dengan kontrak lima tahun. Isla membuat debut pada 19 Disember 2007 menentang Palermo pada Coppa Italia. Pada 8 Mac 2008, Isla bermain pada perlawanan pertama menetang Palermo, seri 1-1. Beliau dibenarkan bermain di posisi sayap kanan pada formasi 3–5–2 pada kempen Serie A 2010-11 ketika Dušan Basta mengalami kecederaan. Pada musim itu, beliau membantu Udinese di tempat keempat dan berjaya layak ke pusingan play-off Liga Juara-Juara musim hadapan.

### Juventus
Pada 15 Jun 2012, Juventus mengumumkan bahawa Isla telah melepasi ujian kesihatan dan sertai kelab itu ketika bermulanya musim 2012-13. Ketika perpindahannya ke Juventus, Isla berkata impiannya menjadi bernar apabila dapat bertemu dengan rakan senegara, Arturo Vidal. 

#### Queens Park Rangers
Pada 6 Ogos 2014, Isla dipinjam ke kelab Queens Park Rangers (QPR) untuk musim 2014-15 dengan bayaran yang dilaporkan 8 juta euro. Isla juga bertemu rakan rapatnya di Chile, Eduardo Vargas. Beliau membuat debut menentang untuk QPR menentang Tottenham Hotspur. 

## Kerjaya antarabangsa

Jurulatih baru Chile, Marcelo Bielsa memanggil Isla ketika berusia 19 tahun pada September 2007 untuk perlawanan persahabatan menentang Switzerland. Beliau juga dipanggil pada perlawanan persahabatan seterusnya menentang Israel. Beliau membuat debut untuk Chile pada Mac 2009 ketika perlawanan kelayakan Piala Dunia FIFA 2010 menenntang Peru. Isla dibuang padang pada 33 minit perlawanan selepas dilayangkan kad kuning kedua menentang Uruguay. Beliau juga bermain kesemua perlawanna Chile di Piala Dunia 2010.

Beliau bermain 3 daripada 4 perlawanan di Copa América 2011 dan juga bermain 13 daripada 16 perlawanan pada kempen kelayakan Piala Dunia 2014. Beliau juga bermain kesemua perlawanan Chile di Piala Dunia 2014 di Brazil.

### Gol antarabangsa

## Penghargaan
### Kelab
;Juventus
*Serie A: 2012-13, 2013-14
*Supercoppa Italiana: 2012, 2013

## Pautan luar
*
*
*Profile at La Gazzetta dello Sport
Mahkota Silla

**Mahkota Silla** telah dibuat di kerajaan Silla berbangsa Korea lebih kurang pada abad ke-5 hingga 7 dari Era Biasa.

Mahkota-mahkota ini dijumpai di Gyeongju, bekas sebuah bandar Silla, dan telah direka untuk Harta Nasional Korea Selatan.

Mahkota-mahkota Silla adalah sangat rapuh dan berat melebihi sekilo.  Raja-raja Silla mungkin tidak memakai mahkota sebagai topi.  Mahkota ini hanya digunakan apabila ada upacara penting sahaja.
## Lihat juga
* Seni Korea
* Tiga Kerajaan Korea
* Sejarah Korea
* Mahkota Baekje
* Mahkota Gaya
* Mahkota permata

## Rujukan

## Pautan luar
* Musée National des Arts Asiatiques Guimet 
* Pentadbiran Warisan Budaya Korea Selatan:
** National Treasure No.&nbsp;87
** National Treasure No.&nbsp;188
** National Treasure No.&nbsp;191
** Treasure No.&nbsp;338
** Treasure No.&nbsp;339
** Treasure No.&nbsp;631
* Golden Treasures: The Royal Tombs of Silla
* Timeline of Art History
*Arts of Korea, katalog pameran dari Metropolitan Muzium Perpustakaan Seni (tersedia sepenuhnya dalam talian sebagai PDF), yang mengandungi bahan di mahkota Silla
Sense and Sensibility (filem)

***Sense and Sensibility*** ialah sebuah filem drama tempoh British-Amerika yang diarahkan oleh Ang Lee dan berdasarkan novel yang mempunyai sama nama 1811 Jane Austen. Pelakon wanita Emma Thompson telah menulis skrip dan membintangi sebagai Elinor Dashwood, manakala Kate Winslet berlakon sebagai adik perempuan Elinor Marianne. Cerita ini mengikuti adik beradik perempuan Dashwood – malaupun mereka ahli sebuah keluarga Inggeris yang kaya ningrat tanah, menyebabkan keadaan melarat secara tiba-tiba mereka, memaksa mereka untuk mendapatkan jaminan kewangan melalui perkahwinan. Pelakon Hugh Grant dan Alan Rickman berlakon sebagai peminang yang berasingan. Ia telah dikeluarkan pada 13 Disember 1995 di Amerika Syarikat dan pada 23 Februari 1996 di United Kingdom.

## Rujukan

;Bibliografi

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
*
* 
* 
* 
* 
* 
* 
* 
* 

## Pautan luar

* 
* 
*
Daging kambing

**Daging kambing** merupakan daging yang diperoleh daripada kambing bela jinak *(Capra aegagrus hircus)*.

 daging kambing dimakan oleh lebih daripada 10% populasi dunia, iaitu 6% daripada penggunaan daging merah sedunia. Ia merupakan makanan ruji di Afrika, Asia dan Amerika Selatan/Tengah, dan juga makanan istimewa dalam masakan Eropah.

## Rujukan
Pembandaran Ludvika

**Pembandaran Ludvika** (*Ludvika kommun*) merupakan sebuah pembandaran di Daerah Dalarna, Sweden tengah. Terdapat sebuah kerusi pentadbiran di Ludvika.

Pada tahun 1971 Kota Ludvika (dirinya dimulakan seperti pada tahun 1919) telah disatukan dengan majlis-majlis perbandaran bersebelahan Grangärde dan Säfsnäs, membentuk entiti ini.

## Kependudukan
Jumlah penduduk sejak 2004.

#Ludvika 13,724
#Grängesberg 3,356
#Sunnansjö 758
#Saxdalen 752
#Fredriksberg 741
#Nyhammar 682
#Sörvik 540
#Blötberget 529
#Persbo/Gräsberg 459
#Gonäs 432
#Landforsen/Håksberg 438
#Grangärde 374
* Lain-lain/desa 2,967

(sumber: http://www.ludvika.se/kortafakta/folkmangd.html )

## Syarikat terbesar
# ABB Group 2,400
# County medical facilities 600
# Spendrups brewery  285
# VBU Västerbergslagens Utbildningscentrum 220
# RSV Tax Office 110
# Samhall-gruppen 80
# GIA Industri AB 75
# Brunnsviks folkhögskola 75
# Connex Sverige AB 70
# Seco Tools AB 70
# ISS Cleaning 60

(Sumber: http://www.ludvika.se/kortafakta/naringsliv.html )

## Bandar kembar & bandar kecil
Ludvika mempunyai tiga bandar kembar:
*Bad Honnef, Germany  
*Imatra, Finland  
*Kontiolahti, Finland  

## Sukan

Banyak pasukan sukan mempunyai asal-usul mereka di Ludvika Perbandaran. The bola sepak pasukan "Östansbo IS" (ÖIS), "Ludvika FK" (LFK, lelaki) dan "IFK Ludvika" (wanita) datang dari Ludvika dan bermain di bahagian 4 dan 3. Semua tiga pasukan juga mempunyai pasukan junior. Terdapat juga satu pasukan ais hoki, *Ludvika Hockey Förening Lightning*. Pasukan lain termasuk pasukan ping-pong dan juga sukan lain.

## Rujukan

## Pautan luar
*Ludvika - Official site
Rendidih

Masakan **rendidih** () atau **stu** merupakan paduan ramuan makanan pejal yang dimasak dalam cecair lalu dihidangkan dalam kuah yang terhasil. Ramuan-ramuan dalam stu boleh termasuk mana-mana paduan sayur-sayuran (seperti lobak, kentang, kacang, lada, tomato dsb.), daging, terutama sekali daging-daging keras sesuai untuk dimasak perlahan seperti daging lembu. Ayam itik, sosej dan makanan laut juga digunakan. Air boleh digunakan sebagai cecair untuk memasak stu, begitu juga dengan pati dan minuman keras seperti wain dan bir. Perasa dan bahan perisa juga boleh ditambahkan. Stu biasanya dimasak pada suhu yang agak rendah (iaitu direneh, bukan direbus) supaya perisa-perisa boleh bercampur-baur.

Kaedah merendidih sesuai untuk potongan daging yang paling tidak lembut tetapi menjadi lembut dan berair dengan kaedah pemanasan lembap perlahan. Oleh itu rendidih begitu laris dalam masakan kos rendah. Potongan-potongan yang mempunyai secukup kemarmaran dan tisu penghubung bergelatin boleh membuahkan rendidih yang lembap dan berair, sedangkan daging pejal (tanpa lemak) cepat mengering.

Rendidih boleh dipekatkan dengan mereneh (*reduction*) ataupun dengan tepung, sama ada dengan menyalutkan kepingan daging dengan tepung sebelum melayur, ataupun menggunakan *[[roux]]* atau *[[beurre manié]]*, iaitu doh yang terdiri daripada mentega dan tepung yang sama-rata. Bahan pemekat seperti tepung jagung atau kanji ubi larut juga boleh digunakan.

Stu serupa dengan sup, jadi kadang-kala tidak begitu jelas perbezaannya. Umumnya stu kurang cair daripada sup, malah lebih pekat dan perlu dimasak lebih lama dengan haba yang rendah. Sedangkan sup seringkali dihidangkan dalam mangkuk, stu lazimnya cukup pekat untuk dihidangkan di dalam pinggan dengan kuah sebagai sos untuk ramuan-ramuan yang pejal.

## Rujukan
Sepahtu

**Sepahtu** merupakan kumpulan pelawak Malaysia yang dianggotai oleh **Jep Sepahtu** dan **Shuib Sepahtu** pada tahun 2011 setelah keluar daripada  kumpulan Sepah .

## Ahli

## Bekas Ahli

## Sejarah

Jep dan Shuib menyertai **Maharaja Lawak Mega 2013** bersama Rahim R2 yang dibawa masuk sebagai special project MLM2013. Tahun tersebut mereka telah dinobatkan sebagai juara.

Pada tahun 2014, Sepahtu membawa Ilya Buang iaitu bekas anggota Kumpulan Senario masuk ke dalam kumpulan ini untuk program **Maharaja Lawak Mega 2014**. Namun Illya telah menarik diri pada minggu kelima atas masalah kesihatan. Sepahtu menjadi naib juara pada edisi kali ini.

Pada tahun 2015 Sepahtu telah mengadakan jelajah Sepahtu pada pertengahan tahun. Mereka kembali pada penghujung tahun di kaca television menerusi sebuah sitkom bertajuk Sepahtu Reunion idea asal Jep yang dibintangi oleh Jep, Shuib, Ilya, Rahim dan Mamat Sepah.

Pada 30 November 2015, Jep, Shuib dan Rahim telah menjadi penyampai radio Sinar FM mengisi slot Sepahtu Sinar. Namun Shuib mengundurkan diri dari Sinar FM pada tahun 2017 untuk menumpukan perhatian dalam bidang perniagaan dan lakonan.

Pada tahun 2016 Sepahtu tampil secara berempat menerusi sitkom terbaru mereka Sepahtu Reunion Live iaitu dengan anggota asal Jep dan Shuib bersama Rahim dan Illya sehingga tahun 2020. Setelah beberapa musim, Shuib pula mengundurkan diri daripada sitkom ini pada tahun 2020.

Kini Sepahtu tampil dengan formasi baharu dengan kemasukan Ebby Yus ke dalam kumpulan mereka.Kemudian setelah dua tahun sebagai ahli Sepahtu. Pada tahun 2024,Ebby Yus telah pun keluar dari kumpulan tersebut. 

Kemudian setelah setahun. Pada tahun 2025 Sepahtu telah mengambil Ropie Cecupak sebagai ahli tetap.

Jenama Sepahtu Reunion begitu sinonim dengan industri seni negara terutamanya di arena lawak, sitkom dan komedi tanah air.

Pada 31 Januari 2026, Sepahtu telah mengadakan Sepahtu reunion live in Singapura (pentas akhir).Ini merupakan persembahan terakhir sepahtu sebelum mereka mengambil keputusan untuk membubarkan kumpulan ini.

## Filemografi

## Diskografi

## Anugerah & Pencalonan

## Rujukan

## Pautan Luar
LFS Cinemas

**Lotus Five Star Cinemas** atau **LFS Cinemas** adalah satu rangkaian pawagam di Malaysia yang dimiliki oleh Kumpulan Lotus. Pawagam ini dikenali sebagai *Pawagam India* atau *Pawagam Bollywood* diantara kalangan masyarakat tempatan kerana pawagam ini lebih tertumpu kepada tayangan filem Bahasa Tamil dan Hindi.Panggung wayang terbesarnya terletak di The Summer Mall di Kota Samarahan. LFS Cinemas mempunyai lebih 25 cawangan dan 108 skrin di Malaysia. Selain itu, Lotus Five Star juga merupakan pengedar utama filem India di Malaysia.Pada Baru baru Ini 13 daripada 26 lfs Cinemas Dikeluarkan Dan kini dikenali sebagai mmcineplex

## Senarai panggung
### Utara Semanjung

* Wilayah Tengah (Selangor dan Kuala Lumpur)

### Wilayah Selatan
#### Johor
* LFS One Segamat
* LFS IOI Kulai
* LFS Plaza Tasek
* LFS Skudai Parade
#### Melaka
*LFS Mahkota Parade

### Malaysia Timur
* LFS Riverside Kuching
* LFS The Summer Kota Samarahan (Pawagam terbesar di Kepulaun Borneo)
*
## Senarai panggung ditutup
### Digantikan Dengan mmCineplex
*1 Plaza
*Segamat Central
*

## Lotus Five Star AV
Lotus Five Star AV adalah pengedar utama filem Tamil dan filem Hindi di Malaysia, termasuk hak pengedaran DVD dan  VCD .

## Pautan luar
* Lawan Web Kumpulan Lotus
* Lawan Web Rasmi LFS Cinemas

## Rujukan
Penembakan Charlie Hebdo

Pada 7 Januari 2015, kira-kira jam 11:30 CET (10:30 UTC), dua orang bertopeng dan bersenjata api senapang AK-47, sepucuk senapang patah, dan sepucuk pelancar RPG merempuh ke dalam pejabat-pejabat majalah satira Perancis *[[Charlie Hebdo]]* di Paris. Pesalah-pesalah melepaskan sehingga 50 das tembakan dengan senjata automatik sambil melaungkan "*[[Takbir|Allahu Akbar]]*". 12 orang terbunuh, termasuklah ketua editor Stéphane "Charb" Charbonnier, tujuh orang lain kakitangan *Charlie Hebdo*, dan dua orang anggota Polis Negara serta mencederakan 11 orang lain. Akhbar terbabit telah meraih perhatian dunia kerana seringkali menggambarkan Nabi Muhammad.

Beberapa orang telah ditahan oleh polis sempena kejadian ini dalam usaha memburu dua suspek utama. Seorang suspek ketiga mula-mula dicam oleh polis lalu menyerah diri. Pesalah-pesalah berkenaan diperikan oleh polis sebagai "bersenjata dan berbahaya", sementara tahap ancaman di wilayah Île-de-France dan Picardy dinaikkan ke status tertinggi. Pada 9 Januari, pesalah-pesalah dikesan oleh polis di sebuah taman perindustrian di Dammartin-en-Goële di mana mereka mengambil seorang tebusan. Juga disahkan hubung kait antara kejadian *Charlie Hebdo* dengan satu lagi kejadian penembakan di Montrouge oleh seorang suspek keempat, yang mana pesalah ini juga mengambil tebusan di sebuah pasar raya Yahudi berdekatan Porte de Vincennes. Serbuan polis dijalankan serentak di Dammartin dan di Porte de Vincennes, di mana terbunuhnya tiga orang pengganas dan sesetengah tebusan pula cedera atau terkorban. Presiden Perancis François Hollande mengesahkan bahawa empat orang tebusan terbunuh dalam serbuan di pasar raya Vincennes tersebut.

20 orang termasuklah ketiga-tiga suspek terbunuh di empat lokasi dari 7 hingga 9 Januari; sekurang-kurangnya 14 orang lain cedera, ada yang parah. Serangan ini adalah antara insiden pengganas yang paling dahsyat di Perancis semenjak pengeboman kereta api Vitry-Le-François 1961 oleh Pertubuhan Tentera Rahsia (OAS).

Kakitangan *Charlie Hebdo* yang terselamat mengumumkan bahawa penerbitan akan diteruskan dengan edisi minggu berikutnya dikeluarkan seperti biasa dalam sejuta salinan daripada 60,000 yang kebiasaannya.

## Rujukan
Jihan Muse

**Nur Jihan binti Musa** (lahir 29 Ogos 1983) atau lebih dikenali sebagai **Jihan Muse** merupakan seorang pelawak, pelakon dan pengacara wanita Malaysia dan merupakan bekas peserta *[[Raja Lawak]]* musim ketiga yang mana beliau merupakan naib juaranya.

## Kehidupan awal
Beliau dilahirkan pada 29 Ogos 1983 di Hulu Langat, Selangor dan merupakan anak kedua daripada empat beradik dan mempunyai darah keturunan Jawa, Riau, Minang dan Bugis.

## Kerjaya
Jihan mula berjinak dengan bidang seni di pentas teater di bawah Sanggar Teater Fauziah Nawi (Stefani), Pada tahun 2009, Jihan mencabar diri menyertai pertandingan realiti Raja Lawak. Mulanya kehadiran Jihan kurang diterima tapi hasil persembahan yang baik, dia akhirnya berjaya menyandang naib juara Raja Lawak musim ketiga.

Ketika itu, beliau masih bekerja sebagai juruteknik bangunan di Majlis Bandaraya Shah Alam (MBSA) dan hanya menerima tawaran berlakon pada hujung minggu. Selepas tamat kontrak dengan MBSA, Jihan mula menceburi bidang seni secara serius. Beliau berazam meletakkan pelawak wanita setanding dengan lelaki.

Kembara seninya agak perlahan pada mulanya tetapi mula memacu laju apabila menjadi peserta Maharaja Lawak pada 2011. Gelaran Ratu Parodi dek meniru gaya artis dalam segmen Parodi rancangan MeleTOP membuatkan dirinya tambah dikenali.

## Kehidupan peribadi
Pada tahun 2016, Jihan sah menjadi isteri kepada pelakon, YM Ungku Hariz dengan sekali lafaz.  Jihan dan suami dikurniakan tiga anak lelaki.

Pada 2019 beliau mula bertudung.

## Filemografi

### Filem

### Drama

### Drama web

### Telefilem

### Peserta

### Televisyen

## Anugerah dan pencalonan

## Rujukan

## Pautan luar
* Jihan Muse bakal sertai pengurusan LOL?
* Ku Hariz Belum Rancang Kahwin Jihan Muse
* Singgung orang kenamaan?
* Jihan Musa makin cantik 
* Jihan berhenti kerja demi lakonan 
* Cantik difitnah, buruk dikeji
*
Membakar (memasak)

**Membakar** merupakan kaedah memasak makanan yang menggunakan haba kering berlarutan melalui perolakan daripada sinaran terma, biasanya di dalam ketuhar, tetapi juga dalam abu panas atau di atas batu panas. Makanan yang paling seringkali dibakar ialah roti tetapi banyak juga jenis makanan lain yang dibakar. Haba beransur-ansur dipindahkan dari permukaan masakan ke pusatnya. Haba yang disalurkan itu menukarkan tepung sadur dan doh kepada makanan bakar dengan kerak yang pejal dan kering dan pusat yang lebih lembut".  Membakar boleh dipadukan dengan menggril untuk menghasilkan varian barbeku hibrid dengan menggunakan kedua-dua kaedah serentak ataupun bergilir-gilir. Kaedah membakar adalah serumpun dengan barbeku kerana ketuhar batu serupa konsepnya dengan ceruk salai.

## Rujukan
Piala Antarabangsa Frenz 2015

**Kejohanan Piala Antarabangsa Frenz 2015** adalah edisi ke 3 Piala Antarabangsa Frenz yang akan berlangsung di Malaysia dan Indonesia pada 03 Januari hingga 14 Januari 2015. Semua pemain adalah di bawah umur 18 tahun. Internacional muncul juara pertama setelah menewaskan Estudientes FC 3-2 di perlawanan akhir.

Kejohanan ini telah disokong dan dipersetujui oleh Persatuan Bola Sepak Malaysia, Konfederasi Bola Sepak Asia, Persatuan Bola Sepak Indonesia dan Persatuan Bola Sepak Selangor.

## Pasukan yang bertanding

*  Frenz United Malaysia (Tuan Rumah-Bersama)
*  Frenz United Indonesia (Tuan Rumah-Bersama)
*  Estudientes
*  Internacional
*  Guangzhou Evergrande
*  Liverpool
*  Tottenham Hotspur
*  Valencia

*  AIFF India
*  Gamba Osaka
*  Kashima Antlers
*  Feyenoord
*  FC Porto
*  Chonburi
*  Besiktas
*  PVF

## Stadium

## Peringkat kumpulan

### Kumpulan A

* Semua perlawanan dimainkan di Indonesia
* Semua masa adalah masa Indonesia (UTC+7)

|}

----

----

### Kumpulan B

|}

----

----

### Kumpulan C

* Semua perlawanan dimainkan di Malaysia
* Semua masa adalah masa Malaysia (UTC+8)

|}

----

----

### Kumpulan D

|}

----

----

## Peringkat kalah mati

### Suku Akhir

### Separuh Akhir

## Perlawanan Akhir

## Pemenang

## Rujukan


## Pautan luar

*Laman Rasmi Piala Antarabangsa Frenz 2015
Perolakan atmosfera

**Perolakan atmoasfera** terjadi apabila berlakunya ketidakstabilan antara persekitaran dan kompok udara atau perbezaan suhu dalam lapisan–lapisan atmosfera. Perbezaan kadar lelap di antara udara kering dan lembap membawa kepada ketidakstabilan. Percampuran udara di siang hari mengembangkan ketinggian lapisan sempadan planet yang membawa kepada angin yang kuat, pembentukan awan kumulus dan penurunan permukaan takat embun. Perolakan lembap boleh menjadi punca kepada ribut petir, di mana ia sering menyebabkan cuaca yang buruk di seluruh dunia. Ancaman lain daripada ribut petir termasuklah hujan batu, angin kencang dan puting beliung.

## Lihat juga
* Termodinamik atmosfera
* Pengesanan ribut berolak
MikuMikuDance

**MikuMikuDance** (Jawi: ميكوميكودن&zwnj;س), yang selalunya diringkaskan kepada **MMD**, ialah program animasi proprietari percuma yang membolehkan pengguna menganimasi dan mengadakan filem animasi 3D. Perisian ini pada asalnya dibangunkan untuk watak Vocaloid Hatsune Miku. Atur cara MikuMikuDance sendiri diaturcarakan oleh Higuci Yuu (HiguchiM) dan telah melalui peningkatan yang ketara sejak penciptaannya. Pengeluaran itu dibuat sebagai sebahagian daripada Projek Video Promosi Vocaloid (VPVP).

## Rujukan روجوعن
Eutrofikasi

**Eutrofikasi** (Greek: *eutrophia*—sihat, nutrisi yang mencukupi, perkembangan; ) atau lebih tepat lagi  **hipertrofikasi**, adalah respon ekosistem terhadap penambahan bahan-bahan tiruan atau asli, yang terkandungnya bahan fosfat, melalui detergen, baja, atau sampah, ke dalam satu sistem akuatik. Salah satu daripada contoh eutrofikasi ialah peningkatan mendadak fitoplankton dalam badan air sebagai tindak balas terhadap peningkatan tahap nutrien. Kesan alam sekitar negatif termasuk hipoksia, iaitu pengurangan oksigen di dalam air, yang boleh menyebabkan kematian haiwan akuatik berlaku.

## Mekanisma
Eutrofikasi wujud daripada lebihan bekalan nutrien, yang menginduksi pertumbuhan letupan tumbuhan dan alga, di mana apabila suatu organisma itu mati, ia menggunakan oksigen dari badan air, dengan itu mewujudkan keadaan hipoksia.

Menurut Ensiklopedia Ullmann ini, "faktor utama pengehadan eutrofikasi adalah fosfat." Ketersediaan fosforus secara amnya menggalakkan pertumbuhan tumbuhan dan pereputan yang berlebihan, yang mengutamakan alga dan plankton ringkas melebihi tumbuh-tumbuhan lain yang lebih rumit, dan menyebabkan penurunan yang mendadak terhadap kualiti air. Fosforus merupakan nutrien yang diperlukan untuk penghidupan tumbuh-tumbuhan, dan juga merupakan faktor pengehad untuk pertumbuhan tumbuhan dalam banyak ekosistem air tawar. Fosfat melekat ketat kepada tanah, maka ia kebanyakannya diangkut melalui hakisan. Apabila ia ditranslokasi ke dalam tasik, pengekstrakan fosfat ke dalam air menjadi perlahan, maka terjadilah kesukaran untuk menterbalikkan kesan eutrofikasi.

Sumber fosfat yang berlebihan ini adalah pembersih, air larian perindustrian/domestik, dan baja. Dengan pemberhentian pengeluaran fosfat yang mengandungi detergen dpada tahun 1970-an, maka air larian industri/domestik dan sektor pertanian telah muncul sebagai penyumbang utama kepada eutrofikasi. 

## Lihat juga
* Pencemaran
* Kitaran nitrogen
* Ekosistem
* Hipoksia

## Rujukan

## Pautan luar

* Inisiatif Nitrogen Antarabangsa
* Apakah itu eutrofikasi?
Menggril

**Menggril** adalah sejenis kaedah memasak yang melibatkan pengenaan haba kering kepada permukaan makanan, selalunya dari atas atau bawah.

Menggril biasanya melibatkan sejumlah besar haba sinaran langsung dan sering digunakan untuk memasak daging dengan cepat. Makanan terbabit dimasak di atas gril (jejaring dawai terbuka dengan punca haba di atas atau bawah), panci gril (serupa dengan kuali leper tetapi dengan rabung-rabung timbul untuk meniru dawai gril terbuka), ataupun gridel (pinggan leper yang dipanaskan dari bawah).  Apabila menggunakan gril, pemindahan haba kepada makanan terutamanya melalui sinaran terma. Bagi panci gril atau gridel pula pemindahan haba dialirkan langsung. 

Penggrilan haba langsung boleh mendedahkan makanan kepada suhu-suhu yang melebihi . Daging gril mendapat bau dan perisa panggang yang tersendiri daripada proses kimia yang digelar tindakbalas Maillard yang hanya berlaku apabila makanan mencecah suhu .

Kajian-kajian telah menunjukkan bahawa daging lembu, daging khinzir, ayam itik, dan ikan yang digril pada suhu tinggi boleh menyebabkan pembentukan amina heterokitar, benzopirena, dan hidrokarbon aromatik polikitar yang merupakan karsinogen (agen penyebab barah).
Pemerapan boleh mengurangkan pembentukan sebatian-sebatian ini. Menggril sering diuar-uarkan sebagai alternatif yang berkhasiat sebagai ganti memasak dengan minyak, tetapi air dan lemak yang tersingkir daripada menggril boleh menyebabkan makanan lebih kering.

## Rujukan
Hoki Piala TNB 2014

**[[Hoki Piala Malaysia]] 2014** juga dikenali sebagai *Hoki Piala TNB 2014*.

## Klasifikasi Tempat Pertama hingga Kelapan
#### Peringkat Kalah Mati

### Suku Akhir Pertama

### Suku Akhir Kedua

### Separuh Akhir Pertama

### Separuh Akhir Kedua

*[[Pasukan hoki Terengganu|THT]] Menang dengan Agregat 10-4*

*[[Kelab Hoki KL|KLHC]] Menang dengan Penalti 4-3*

## Tempat Ketiga

## Perlawanan Akhir

## Pemenang

## Rujukan
Pilihan raya presiden Sri Lanka 2015

**Pilihan raya presiden** telah diadakan di negara Sri Lanka pada 8 Januari 2015, dua tahun lebih awal daripada jadual. Penyndang Presiden Mahinda Rajapaksa dahulu merupakan calon Perikatan Pembebasan Rakyat Bersatu, meminta tempoh ketiga dalam pejabat. yang diterajui kerajaan Parti Nasional Bersatu (UNP) pakatan pembangkang memilih untuk meletakkan Maithripala Sirisena, bekas Menteri Kesihatan dalam kerajaan Rajapaksa dan setiausaha agung Parti Kebebasan Sri Lanka (SLFP) - parti konstituen utama UPFA - sebagai calon umumnya.

Sirisena telah mengisytiharkan pemenang selepas menerima 51.28% daripada semua undian berbanding dengan undian Rajapaksa 47.58%. Keputusan dilihat sebagai suatu kejutan.

## Garis masa
;2014
* 20 Oktober: Menteri Media Massa dan Maklumat Keheliya Rambukwella mengesahkan bahawa pilihan raya akan diadakan pada bulan Januari 2015.
* 5 November: Rajapaksa meminta pendapat Mahkamah Agung sekiranya beliau dapat bertanding bagi pemilihan semula.
* 20 November: Rajapaksa mengeluarkan sebuah pengisytiharan memanggil bagi satu pilihan raya presiden di mana beliau akan meminta pemilihan semula.
* 21 November: Pesuruhjaya pilihan raya Mahinda Deshapriya mengumumkan bahawa pencalonan akan diambil pada 8 Disember 2014 dan bahawa pilihan raya akan diadakan pada 8 Januari 2015.
* 8 Disember: Tempoh pencalonan dibuka oleh Jabatan Pilihan Raya pada 8 Disember 2014, semua telah diterima.
* 23–24 Disember: Undian pos diadakan bermla selama dua hari.

;2015
* 8 Januari: Hari pilihan raya. Stesen pengundian dibuka pada 07:00 (01:30 UTC) dan ditutup pada 16:24 (10:54 GMT).
* 9 Januari: Rajapaksa mengakui kekalahan menjelang keputusan akhir
* 9 Januari: Sekitar 8:06 (2:36 UTC)  Pesuruhjaya pilihan raya mengesahkan Maithripala Sirisena sebagai Presiden baharu dipilih.

## Lihat juga

* Krisis Perlembagaan Sri Lanka 2018

## Nota

## Rujukan

## Pautan luar

;Umum
* Jabatan pilihan raya
* Pilihan raya presiden Sri Lanka, analisis 2015 - Akhbar Upali
* Pusat Pemantauan Keganasan Pilihan Raya (CMEV)

;Manifesto pilihan raya
* "Mahinda's Vision - The World Winning Path" - Manifesto pilihan raya Mahinda Rajapaksa (Inggeris) 
* "Mahinda Chinthana - Lova Dinana Maga" - Manifesto pilihan raya Mahinda Rajapaksa (Sinhala) 
* "A Compassionate Maithri Governance - A Stable Country" - Manifesto pilihan raya Maithripala Sirisena (Inggeris)  
* "A Compassionate Maithri Governance - A Stable Country" - Manifesto pilihan raya Maithripala Sirisena (Sinhala)
Bahasa Orang Kanaq

**Bahasa Orang Kanaq** ialah sebuah bahasa Austronesia yang dituturkan di negeri Johor, Malaysia. Ia tergolong dalam cabang Bahasa Malayik dan dituturkan oleh suku Orang Kanaq, iaitu salah satu daripada 19 Orang Asli di Semenanjung Malaysia. Bahasa ini adalah antara beberapa bahasa di Malaysia yang diklasifikasikan sebagai "bahasa terancam" kerana jumlah penutur yang sedikit. Namun, majoriti Orang Kanaq masih dapat menutur bahasa ini dengan baik.

## Pautan Luar
Cristopher Toselli

**Cristopher Benjamín Toselli Ríos** (lahir 15 Jun 1988) merupakan pemain bola sepak Chile yang kini bermain untuk Universidad Católica. Beliau bermain di posisi penjaga gol.

## Kerjaya kelab
### Universidad Católica
Toselli sertai kelab remaja Universidad Católica pada 2001 dan memasuki pasukan senior ketika di bawah jurulatih Jorge Pellicer pada 2006 untuk Torneo Apertura. Beliau menjadi pilihan kedua penjaga gol di belakang Rainer Wirth. Pada tahun berikutnya, selepas beraksi dengan baik di Piala Dunia B-20 FIFA, beliau membuat debut untuk kelab pada 25 November ketika menang 3-0 ke atas Coquimbo Unido. Pada musim berikutnya, beliau berebut bersama José María Buljubasich untuk menjadi pilihan pertama penjaga gol.

Ketika beliau bermain pada perlawanan akhir Kejohanan Toulon 2009 menentang Perancis bawah-21, pasukannya menang 1-0 dan Toselli mengalami kecederaan dan terpaksa berehat selama enam bulan.

## Kerjaya antarabangsa
Toselli dipanggil oleh jurulatih Bielsa untuk bermain bersama pasukan kebangsaan Chile pada perlawanan persahabatan menentang Panama. Ketika kempen kelayakan Piala Dunia 2010, beliau dipilih oleh Bielsa sebagai penjaga gol ketiga. Beliau termasuk pada senarai akhir 23 pemain yang mengambil bahagian di Piala Dunia 2014.

## Penghargaan
### Kelab
;Universidad Católica
* Primera División (1): 2010
* Copa Chile: 2011

### Antarabangsa
* Piala Dunia B-20 FIFA Tempat ketiga (1): 2007
* Kejohanan Toulon (1): 2009

### Individu
* Penjaga gol terbaik kejohanan Toulon: 2009
José Rojas

**José Manuel Rojas Bahamondes** (lahir 23 1983) merupakan pemain bola sepak Chile yang kini bermain untuk Universidad de Chile.

## Kerjaya kelab
Rojas telah memenangi kejohanan liga sebanyak empat kali bersama Universidad de Chile. Pada musim 2011, beliau dipilih sebagai kapten pasukan selepas Miguel Pinto meninggalkan kelab.

## Kerjaya antarabangsa
Beliau membuat debut untuk pasukan kebangsaan Chile pada 9 Mei 2007 pada perlawanan persahabatan menentang Cuba dan beliau juga menjaringkan gol pertama untuk pasukan kebangsaannya pada perlawanan itu.

### Gol antarabangsa

## Pautan luar
*
*ESPN statistics
* Primera División Argentina statistics at Futbol XXI
* BDFA profile
Fabián Orellana

**Fabián Ariel Orellana Valenzuela** (lahir 27 Januari 1986) merupakan pemain bola sepak Chile yang kini bermain untuk Eibar. Beliau bermain di posisi sayap.

## Kerjaya kelab
Orellana memulakan kerjayanya di Colo-Colo dan berpindah ke Audax Italiano pada 2000. Beliau membuat debut liga Chile pada usia 18 tahun serta sempat menjaringkan gol lida dalam 38 perlawanan pada musim 2007. 

Beliau menandatangani kelab Udinese Calcio di Itali pada 30 Jun 2009 tetapi beliau kemudian dipinjam ke kelab Xerez CD di Segunda División. Pada 2011, beliau berpindah ke Granada dan beliau pernah dibuang padang sebanyak tiga kali ketika bersama kelab Andalusia itu.

Pada September 2011, beliau dipinjam ke kelab Celta de Vigo.

## Kerjaya antarabangsa
Orellana membuat debut untuk pasukan kebangsaan Chile pada 2007. Pada 15 Oktober 2008, beliau menjaringkan gol pertamanya ketika kempen kelayakan Piala Dunia FIFA 2010 menentang Argentina, 1-0.

Pada 10 Oktober 2009, Orellana menjaringkan gol keduanya untuk Chile pada kempen yang sama ketika menang 4-2 ke atas Colombia dan kemenangan itu membuatkan Chile layak ke Piala Dunia buat pertama kali selepas 12 tahun. Beliau bermain pada kejohanan Piala Dunia 2010 ketika tewas 2-1 pada peringkat kumpulan menentang juara dunia, Sepanyol.

### Gol antarabangsa

## Pautan luar
*BDFutbol profile
*
*
*2010 FIFA World Cup profile 
*Soccerway profile
Felipe Gutiérrez

**Felipe Alejandro Gutiérrez Leiva** (lahir 8 Oktober 1990) merupakan pemain bola sepak Chile yang kini bermain untuk  FC Twente. Beliau bermain di posisi pemain tengah.

## Kerjaya kelab
### Universidad Catolica
Gutiérrez memulakan kerjaya remajanya di Everton del Mar pada 2004. Empat tahun kemudian, beliau berpindah ke kelab Universidad Catolica. Gutiérrez membuat debut profesional pada 2009 ketika baru berusia 18 tahun. Beliau menjaringkan gol pertamanya ketika menentang San Pedro de Atacama, pasukannya menang 4-0. 

### FC Twente
Pada 12 Jun 2012, beliau disahkan telah menandatangani FC Twente dengan bayaran sebanyak $3.7 juta. Beliau membuat debut untuk Twente pada 2 Ogos 2012 pada pusingan ketiga kelayakan Liga Europa menentang FK Mlada Boleslav. Beliau menjaringkan gol pertamanya untuk Twente pada 30 Ogos 2012 pada perlawanan play-off Liga Europa menentang  Bursaspor dan pasukannya layak ke peringkat kumpulan.

## Kerjaya antarabangsa
### Gol antarabangsa

## Penghargaan
### Kelab
;Universidad Católica
* Primera División (1): 2010
* Copa Chile (1): 2011

### Antarabangsa
* Copa del Pacífico (1): 2012

### Individu
* Pemain Terbaik Eredivisie: 2013-2014

## Pautan luar
* Gutiérrez at Football–Lineups
* Soccerway Profile
* BDFA Profile
* Voetbal International profile
Gary Medel

**Gary Alexis Medel Soto** (lahir 3 Ogos 1987) merupakan pemain bola sepak Chile yang kini bermain untuk Bologna. Beliau bermain di posisi pemain tengah bertahan ataupun pertahanan. Nama samaran beliau ialah "Pitbull".

## Kerjaya kelab
### Awal
Medel sertai Universidad Católica pada usia 12 tahun. Jurulatih beliau, Mario Lepe meletakkan beliau di posisi penyerang. Pada 20 Julai 2009, beliau sertai Boca Juniors dengan bayaran sebanyak $2.5 juta. Medel menjaringkan dua gol ketika menang 2&ndash;0 ke atas River Plate pada 25 Mac 2010.
 
### Sevilla
Medel berpindah ke Sevilla dengan bayaran sebanyak 3 juta euro pada 28 Januari 2011 dengan kontrak empat tahun setengah. Pada hari yang sama, kelab itu juga menandatangani Ivan Rakitić. Pada 12 Februari, beliau membuat debut untuk Sevilla ketika tewas 3-2 menentang Racing Santander. Beliau membantu Sevilla menjaringkan gol untuk gol seri 1-1 menentang FC Barcelona pada 12 Mac.

### Cardiff City
Pada 11 Ogos 2013, Cardiff City mengesahkan bahawa mereka menandatangani Medel dari Sevilla sebanyak 11 juta euro, iaitu rekod baru kelab dalam kontrak empat tahun. Beliau membuat debut untuk Cardiff pada 17 Ogos ketika tewas 2-0 kepada West Ham United. Beliau menerima anugerah pemain terbaik perlawanan ketika menang mengejut 3-2 ke atas  Manchester City pada 25 Ogos.

### Internazionale
Selepas Cardiff turun dari divisyen pertama, Medel berpindah ke Internazionale denga bayaran sebanyak £10 juta pada 9 Ogos 2014. Beliau membuat debut untuk Inter pada 31 Ogos ketika seri 0-0 menentang Torino.

## Kerjaya antarabangsa
Pada Mac 2007, Medel membuat penampilan pertama untuk pasukan kebangsaan Chile pada perlawanan persahabatan menentang Argentina. Pada tahun berikutnya, beliau mengambil bahagian di Piala Dunia B-20 FIFA 2007 bersama skuad Chle bawah-20 di Kanada. Beliau dibuang padang pada separuh akhir menentang Argentina selepas beliau menyepak Gabriel Mercado. 

Beliau termasuk dalam skuad senior Chile dalam kempen kelayakan Piala Dunia FIFA 2010 dan beliau menjaringkan gol dengan sepakan gunting ketika menang 2-0 ke atas Bolivia. Beliau bermain pada ketiga-tiga perlawanan peringkat kumpulan Piala Dunia 2010 di Afrika Selatan tetapi tidak bermain pada pusingan 16 di mana *La Roja* tersingkir.

Pada 2011, beliau bermain pada Copa América 2011 dan dibuang padang pada suku akhir menentang Venezuela selepas bola terkena tangan.

Beliau menjaringkan dua gol ketika kempen kelayakan Piala Dunia FIFA 2014. Beliau bermain ketiga-tiga perlawanan peringkat kumpulan di Piala Dunia FIFA 2014 di Afrika Selatan. Beliau juga bermain pada pusingan 16 tetapi tewas pada tendangan penalti kepada Brazil.

### Gol antarabangsa

## Rujukan

## Pautan luar

*BDFutbol profile
*
*2010 FIFA World Cup profile 
*
Pengetinan

**Pengetinan** merupakan kaedah mengawet makanan yang mana kandungan makanan diproses lalu disimpan ketat di dalam bekas kedap udara. Pengetinan menawarkan hayat simpanan yang biasanya dari satu ke lima tahun, tetapi dalam keadaan-keadaan tertentu boleh jauh lebih lama. Produk bertin kering sejuk beku boleh kekal elok dimakan selama 30 tahun. Pada 1974, Persatuan Pemproses Makanan Kebangsaan Amerika Syarikat menguji sampel-sampel makanan bertin dari bangkai bot api *[[Bertrand (steamboat)|Bertrand]]* yang karam di Sungai Missouri pada 1865. Sungguhpun rupa, bau dan kandungan vitaminnya sudah banyak merosot, tetapi langsung tiadanya kesan pertumbuhan mikrob, maka makanan yang berusia 109 tahun itu ditentukan masih selamat untuk dimakan.
 
Pada 1795, tentera Perancis menawarkan hadiah wang tunai sebanyak 12,000 franc untuk kaedah baru mengawet makanan. Nicolas Appert mencadangkan pengetinan, dan proses tersebut mula-mula terbukti berkesan dalam ujian-ujian yang dikendalikan oleh Tentera Laut Perancis pada tahun 1806.  Appert meraih hadiah itu pada 1810 daripada Count Montelivert, iaitu menteri dalam negeri Perancis.  Bungkusan tin mencegah kemasukan dan merebaknya mikroorganisma di dalam.
 
Untuk mengelak makanan daripada rosak sebelum dan semasa disimpan, beberapa kaedah digunakan iaitu mempasteur, mendidih, menyejuk, menyejuk beku, mengering, merawat dengan hampagas, agen-agen antimikrob yang semula jadi dengan resipi makanan yang diawet, sinaran ion yang mencukupi, merendam dalam larutan salina, asid atau alkali yang kuat, dan persekitaran yang terlampau osmosis (contohnya terlalu banyak gula) ataupun mencabar kehidupan organisma.
 
Selain pensterilan, tiada kaedah yang 100% boleh diharap sebagai pengawet. Contohnya, mikroorganisma *[[Clostridium botulinum]]* (yang menyebabkan botulisme) hanya boleh dihapuskan pada suhu-suhu di atas takat didih.
 
Dari segi keselamatan umum, makanan yang rendah keasidan (iaitu pH melebihi 4.6) perlu disterilkan dalam suhu tinggi (116-130&nbsp;°C). Untuk mencapai suhu-suhu melebihi takat didih itu memerlukan penggunaan "pengetin tekanan". Makanan yang perlu ditinkan dengan tekanan termasuklah kebanyakan sayur-sayuran, daging, makanan laut, ayam itik dan hasil tenusu. Makanan yang boleh selamat ditinkan dengan air didih biasa hanyalah yang tinggi keasidannya iaitu pH di bawah 4.6, seperti buah-buahan, sayur-sayuran jeruk, atau lain-lain jenis makanan yang ditambah dnegan bahan tambahan berasid.

## Rujukan